**Lääkinnällisen kuntoutuksen sääntökirja**

Pohjois-Savon sairaanhoitopiirin kuntayhtymä

Laatijat:

Anne Kanto-Ronkanen, kuntoutussuunnittelija
Anna-Kaisa Koistinen, apuvälinesuunnittelija

Vastuuhenkilö:

Timo Miettinen, kuntoutusylilääkäri

Hyväksyjä: Martti Kansanen, hallintoylilääkäri

Hyväksytty 15.12.2015

Sisällys

[1 Sääntökirjan yleinen osa 5](#_Toc435708557)

[1.1 Määritelmät 5](#_Toc435708558)

[1.2 Asiakkaan asema 5](#_Toc435708559)

[1.3 Palveluntuottajan velvoitteet 6](#_Toc435708560)

[1.3.1 Rekisteröinti ennakkoperintärekisteriin 6](#_Toc435708561)

[1.3.2 Palveluntuottajaa koskevan erityislainsäädännön edellytykset 7](#_Toc435708562)

[1.3.3 Vähimmäispalvelutaso 7](#_Toc435708563)

[1.3.4 Vakuutusturva 7](#_Toc435708564)

[1.3.5 Toimitilat 7](#_Toc435708565)

[1.3.6 Hintatiedot ja ajanvarauksen peruuttaminen 8](#_Toc435708566)

[1.3.7 Henkilökunta 8](#_Toc435708567)

[1.3.8 Asiakastyytyväisyys ja asiakaspalaute 8](#_Toc435708568)

[1.3.9 Tiedonanto kunnalle 8](#_Toc435708569)

[1.3.10 Laadunvalvonta ja yhteistyö 9](#_Toc435708570)

[1.3.11 Potilasasiakirjat 9](#_Toc435708571)

[1.3.12 Markkinointi 9](#_Toc435708572)

[1.3.13 Lainsäädäntö 10](#_Toc435708573)

[1.3.14 Terapiakäyntien tiedot ja terapiapalaute 10](#_Toc435708574)

[1.3.15 PSSHP:n/kunnan asettamat muut vaatimukset 10](#_Toc435708575)

[1.3.16 Hyväksymisen peruuttaminen 11](#_Toc435708576)

[1.4 PSSHP:n velvoitteet 11](#_Toc435708577)

[1.5 Verotus 12](#_Toc435708578)

[1.6 Matkakustannukset ja omavastuuosuus 12](#_Toc435708579)

[1.7 Valvonta ja sääntökirjan muuttaminen 12](#_Toc435708580)

[2 Palvelukohtainen osa 13](#_Toc435708581)

[2.1 Palvelusetelijärjestelmän piiriin kuuluvat asiakkaat ja potilaat 13](#_Toc435708582)

[2.2 Palvelusetelillä tuotettava palvelu 13](#_Toc435708583)

[2.3 Palveluntuottajan toimitiloja koskevat vaatimukset 13](#_Toc435708584)

[2.4 Palveluntuottajan henkilökunnan pätevyysvaatimukset 14](#_Toc435708585)

[2.4.1 Lymfaterapia 14](#_Toc435708586)

[2.5 Tuotteita ja palvelua koskevat sisältövaatimukset 14](#_Toc435708587)

[2.5.1 Lymfaterapia 14](#_Toc435708588)

[2.6 Asiakkaan ostamat lisäpalvelut 15](#_Toc435708589)

[2.7 Palautteen toimittaminen 15](#_Toc435708590)

[2.8 Vastuu virhetilanteista 16](#_Toc435708591)

[2.9 Palvelusetelin luovuttajan riippumattomuus 16](#_Toc435708592)

[2.10 Kunnan antamat tiedot palveluntuottajalle 16](#_Toc435708593)

[2.11 Palveluiden sallittu hinnoittelu 16](#_Toc435708594)

[2.11.1 Lymfaterapia 16](#_Toc435708595)

[2.12 Palvelusetelin hinnan tarkistus 17](#_Toc435708596)

[2.13 Laskutus 17](#_Toc435708597)

[2.14 Muut palvelun tuottajalle asetetut vaatimukset 17](#_Toc435708598)

[2.15 Ohje palveluntuottajaksi hakeutumiseen 18](#_Toc435708599)

Johdanto

Tämä sääntökirja on asiakirja, jossa esitetään kunnan/kuntayhtymän hyväksymiskriteerit lääkinnällisen kuntoutuksen terapiapalvelujen palvelusetelituottajalle. Pohjois-Savon sairaanhoitopiirin apuvälinepalvelut koordinoivat palvelusetelin käyttöä, yhteyksiä palveluntuottajiin sekä sääntökirjaa.

Kunnat ja kuntayhtymät voivat liittyä palvelusetelillä ostettavien terapiapalvelujen piiriin vuoden 2015 aikana tai sen jälkeen. Liittyessään palvelusetelin käyttäjiksi, kunnat/kuntayhtymät hyväksyvät tämän sääntökirjan.

Laki sosiaali- ja terveydenhuollon palvelusetelistä (569/2009) säätelee palvelusetelin käyttöä. Palvelusetelilakia sovelletaan palvelusetelin käyttämiseen kuntien järjestämissä sosiaali- ja terveyspalveluissa. Lakia sovelletaan ainoastaan yksityisten sosiaali- ja terveyspalvelujen hankkimiseen. Tämän vuoksia lakia ei voi soveltaa julkisyhteisöjen tuottamien palvelujen hankkimiseen.

Sääntökirjassa kunta asettaa palvelusetelilain 5 §:ssä tarkoitetut hyväksymiskriteerit palveluntuottajille. Kunta velvoittaa palveluntuottajat noudattamaan sääntökirjan määräyksiä. Yksityinen palveluntuottaja sitoutuu noudattamaan tämän sääntökirjan ehtoja siitä alkaen, kun palveluntuottaja hyväksytään palvelusetelillä toteutettavien sosiaali- tai terveyspalvelujen tuottajaksi. Itse palvelua tuotettaessa sitä koskevan sopimuksen osapuolina ovat palveluntuottaja sekä asiakas, eivätkä sopimuksen sitoumukset ja vastuut kohdistu kuntaan.

Sääntökirjassa määritellään asiakkaan asema, palveluntuottajan velvoitteet ja kunnan/kuntayhtymän velvoitteet sekä palvelusetelikäytännön muut ohjeet. Palvelun tuottajan tulee hyväksyä sääntökirjan ehdot ja sitoutua toimimaan sen ohjeiden mukaisesti, jotta voi tulla hyväksytyksi palvelusetelituottajaksi.

Sääntökirja perustuu Sitran, Suomen itsenäisyyden juhlarahasto, laatimaan palvelusetelin sääntökirjan yleiseen malliin sekä lymfaterapian sääntökirjamalliin, jonka perusteella on muokattu tämä sääntökirja huomioiden lääkinnällisen kuntoutuksen terapiakäytännöt Pohjois-Savon sairaanhoitopiirin alueella (hyväksytty 13.10.2015).

Terveydenhuoltolain (1326/2010, 29§) mukaan kunnan on järjestettävän potilaan sairaanhoitoon liittyvä lääkinnällinen kuntoutus. Lääkinnällisen kuntoutuksen tavoitteena on toimintakyvyn paraneminen ja ylläpitäminen, jota tuetaan terapioilla sekä muilla tarvittavilla kuntoutumista edistävillä toimenpiteillä.

Sääntökirjassa olevat vaatimukset, joissa viitataan yksityisestä terveydenhuollosta annettuun lakiin (152/1990), koskevat palveluntuottajia, jotka tuottavat lain 2 §:n määritelmän tarkoittamia terveydenhuollonpalveluja.

1. Sääntökirjan yleinen osa
	1. Määritelmät

**asiakkaalla** tarkoitetaan sosiaalihuollon asiakkaan asemasta ja oikeuksista annetun lain 3 §:n 1 kohdassa tarkoitettua asiakasta sekä potilaan asemasta ja oikeuksista annetun lain 2 §:n 1 kohdassa tarkoitettua potilasta.

**palvelusetelillä** tarkoitetaan järjestämisvastuussa olevan kunnan sosiaali- ja terveyspalvelun saajalle luovuttamaa sitoumusta korvata palvelujentuottajan antaman palvelun kustannukset kunnan ennalta määräämään arvoon asti. Palveluseteli on yksi tapa järjestää kunnan lakisääteisiä sosiaali- ja terveydenhuoltopalveluja. Tämän vuoksi asiakkaan asemaan vaikuttavat samat erityislainsäädännön säännökset kuin muillakin tavoin järjestetyissä sosiaali- ja terveydenhuoltopalveluissa. Palvelusetelin käyttäjällä on kuitenkin muista järjestämistavoista poiketen oikeus valita haluamansa kunnan/kuntayhtymän hyväksymä palveluntuottaja.

Laki sosiaali- ja terveydenhuollon palvelusetelistä (569/2009) säätelee palvelusetelin käyttöä. Palvelusetelilakia sovelletaan palvelusetelin käyttämiseen kuntien järjestämissä sosiaali- ja terveyspalveluissa. Lakia sovelletaan ainoastaan yksityisten sosiaali- ja terveyspalvelujen hankkimiseksi. Tämän vuoksi lakia ei voi soveltaa julkisyhteisöjen tuottamien palvelujen hankkimiseen. Palvelusetelijärjestelmässä kunta ei tule sopimusosapuoleksi palvelusta sovittaessa, sillä kyseessä on kuluttajan asemassa olevan asiakkaan ja palveluntuottajan välinen sopimus.

**omavastuuosuudella** tarkoitetaan sitä osuutta yksityisen palveluntuottajan tuottaman palvelunhinnasta, jota kunnan myöntämän palvelusetelin arvo ei kata ja, joka jää asiakkaan maksettavaksi.

**sääntökirjalla** tarkoitetaan asiakirjaa, jolla kunta asettaa palvelusetelilain 5 §:ssä tarkoitetut hyväksymiskriteerit palveluntuottajille. Kunta velvoittaa palveluntuottajat jatkuvasti noudattamaan sääntökirjan määräyksiä. Yksityinen palveluntuottaja sitoutuu noudattamaan tämän sääntökirjan ehtoja siitä alkaen, kun palveluntuottaja hyväksytään palvelusetelillä toteutettavien sosiaali- tai terveyspalvelujen tuottajaksi. Itse palvelua tuotettaessa sitä koskevan sopimuksen osapuolina ovat palveluntuottaja ja asiakas. Sopimuksen sitoumukset ja vastuut eivät kohdistu kuntaan.

Se, mitä säädetään kunnasta, soveltuu myös kuntayhtymään.

* 1. Asiakkaan asema

Asiakkaalla on oikeus kieltäytyä hänelle tarjotusta palvelusetelistä, jolloin kunnan tulee ohjata hänet kunnan muilla tavoin järjestämien palvelujen piiriin.

Palvelusetelin saanut asiakas tekee palvelujentuottajan kanssa sopimuksen palvelun hankkimisesta. Tätä sopimussuhdetta koskevat sopimuksen sisällön mukaan määräytyvät kuluttajaoikeuden ja sopimusoikeuden säännökset ja oikeusperiaatteet.

Asiakkaan ja palveluntuottajan välistä sopimusta koskevan erimielisyyden saattamisesta kuluttajariitalautakunnan käsiteltäväksi säädetään kuluttajariitalautakunnasta annetussa laissa.

Kunnan on selvitettävä asiakkaalle tämän asema palveluseteliä käytettäessä, palvelusetelin arvo, palveluntuottajien hinnat, omavastuuosuuden määräytymisen perusteet ja arvioitu suuruus sekä asiakasmaksu, joka määräytyy vastaavasta palvelusta sosiaali- ja terveydenhuollon asiakasmaksuista annetun lain mukaan. Asiakkaan valittua palvelusetelin, hänen tulee itse hakeutua hyväksytylle yksityiselle palveluntuottajalle.

Reklamaatiotilanteessa kuluttajan tulee ilmoittaa tyytymättömyydestään sopimuskumppanilleen eli palveluntuottajalle.

Asiakkaan asemaan sovelletaan palvelusetelilakia sekä potilaan asemasta ja oikeuksista annettua lakia.

Palvelujen tuottamiseen palvelusetelillä sovelletaan kuluttajansuojalakia. Lain mukaan elinkeinonharjoittaja ei muun muassa saa kulutushyödykettä tarjotessaan käyttää sopimusehtoa, jota hyödykkeenhinta ja muut asiaan vaikuttavat seikat huomioon ottaen on pidettävä kuluttajien kannalta kohtuuttomana.

Asiakkaalla on oikeus käyttää kuluttajaoikeuden mukaisia oikeusturvakeinoja reklamaatiotilanteessa. Seuraamuksiin kuuluvat kuluttajan oikeus pidättyä maksusta, virheen oikaisu, hinnanalennus, kaupan purku ja vahingonkorvaus. Palveluseteliä käyttävä asiakas voi saattaa sopimussuhdettaan koskevan erimielisyyden kuluttajariitalautakunnan käsiteltäväksi.

Potilaslain mukaan potilaan oikeusturvakeinoja ovat terveydenhuollon toimintayksikön vastaavalle johtajalle tehtävä muistutus sekä oikeus tehdä kantelu hoidosta tai hoitoon liittyvästä kohtelustaan terveydenhoitoa valvovalle viranomaiselle, joita ovat aluehallintovirasto sekä sosiaali- ja terveysalan lupa- ja valvontavirasto Valvira.

* 1. Palveluntuottajan velvoitteet

Palveluntuottaja on palvelusetelijärjestelmän puitteissa palvelua tuottava, yksityisestä terveydenhuollosta annetussa laissa (152/1990) tai yksityisten sosiaalipalvelujen valvonnasta annetussa laissa (603/1996) tarkoitettu palveluntuottaja. Palveluntuottaja sitoutuu täyttämään palvelusetelilain (569/2009) 5 §:n mukaiset yleiset ehdot. Kunnalla on oikeus vaatia palveluntuottajaa toimittamaan kirjalliset todistukset tai muun riittävän näytön siitä, että tässä kohdassa mainitut yleiset edellytykset täyttyvät.

* + 1. Rekisteröinti ennakkoperintärekisteriin

Palveluntuottaja sitoutuu olemaan rekisteröitynä Verohallinnon ennakkoperintärekisterissä. Palvelusetelilaki edellyttää, että jokaisen palvelusetelituotannossa mukana olevan palvelutuottajan tulee kuulua ennakkoperintärekisteriin.

* + 1. Palveluntuottajaa koskevan erityislainsäädännön edellytykset

Palvelujentuottajan tulee täyttää kulloinkin voimassa olevat, sitä koskevat erityislainsäädännön edellytykset. Tässä tapauksessa erityislainsäädännöllä tarkoitetaan erityisesti yksityisestä terveydenhuollosta annettua lakia (152/1990). Palvelua tuottavan yksikön kohdalla edellytysten täyttyminen on tarkastettu yksikön perustamisvaiheessa. Perustamisluvan myöntää toimivaltainen aluehallintovirasto (AVI) eli entinen lääninallitus tai Sosiaali- ja terveysalan lupa- ja valvontavirasto Valvira, ja luvan saanut palveluntuottaja

rekisteröidään yksityisten sosiaali- ja terveyspalvelujen antajien (Ysteri) rekisteriin, jota AVI:t ylläpitävät yhdessä Valviran kanssa. Muuta kuin ympärivuorokautista sosiaalipalvelutoimintaa harjoittava palveluntuottaja on toimiluvan hakemisen sijaan velvollinen tekemään ilmoituksen toiminnan aloittamisesta sosiaalihuollosta vastaavalle toimielimelle siinä kunnassa, jossa palveluja annetaan.

Sellaiset palveluntuottajat, jotka eivät harjoita ympärivuorokautista sosiaalipalvelutoimintaa, tekevät toimiluvan hakemisen sijaan ilmoituksen toiminnan aloittamisesta sosiaalihuollosta vastaavalle toimielimelle siinä kunnassa, jossa palveluntuottaja antaa kyseisiä palveluja.

* + 1. Vähimmäispalvelutaso

Palveluntuottajan tuottamien palvelujen on jatkuvasti vastattava vähintään sitä tasoa, jota edellytetään vastaavalta kunnalliselta toiminnalta. Samoin palveluntuottajan on toteuttava asiakkaansa oikeutta laadultaan hyvään terveyden- ja sairaanhoitoon sekä sosiaalipalveluihin. Käytännössä kunta hyväksyy palvelun tason siinä vaiheessa, kun se valitsee tietyn palveluntuottajan mukaan palvelusetelijärjestelmään ja ottaa tältä asiaa koskevan sitoumuksen.

* + 1. Vakuutusturva

Palveluntuottaja sitoutuu ottamaan ja pitämään voimassa toimintansa edellyttämät lakisääteiset vakuutukset vastuun varalta. Mahdolliset vahingot korvataan ensisijaisesti palveluntuottajan vakuutuksesta ja viime kädessä palveluntuottaja vastaa niistä vahingonkorvauslain mukaisesti. Kunta ei vastaa palveluntuottajan palvelujen saajalle aiheuttamista vahingoista. Jos palvelu joudutaan uusimaan tai asiakas tarvitsee muuta palvelua palveluntuottajan virheestä johtuvasta syystä tai toimenpiteen suorittamisen virheellisyyden vuoksi, vastaa aiheutuvista kustannuksista palveluntuottaja.

* + 1. Toimitilat

Palveluntuottajan toimitilojen on jatkuvasti täytettävä turvallisuusmääräykset niin, että yksikössä huolehditaan asiakkaiden turvallisuudesta lain ja viranomaisten määräysten mukaisesti. Samoin toimitilojen on täytettävä lain edellyttämät palveluntuottajalle asetetut hyväksymisedellytykset. Mikäli terapia toteutetaan asiakkaan kotona, palveluntuottaja huolehtii potilasturvallisuudesta.

* + 1. Hintatiedot ja ajanvarauksen peruuttaminen

Palveluntuottajan on ilmoitettava toimitilojen osoitetiedot sekä tarjottavien palvelujen hintatiedot internet – sivuillaan tai muulla tavoin. Mikäli palveluun varataan tapaamisaika, on palveluntuottajan informoitava palveluseteliä käyttävää asiakasta siitä, että asiakkaan on itse maksettava käyttämättä jääneestä hoitoajasta perittävä maksu, mikäli tämä jättää ajanvarauksen peruutuksen tekemättä tai peruu ajan liian myöhään.

Palveluntuottajan tulee informoida asiakasta ajankohdasta, jolloin varatun ajan voi vielä peruuttaa ilman sakkomaksua.

Tarjottavan palvelun hintatiedot tulee toimittaa asiakkaalle hänen pyynnöstään myös

kirjallisessa muodossa. Palveluntuottajan tulee olla tavoitettavissa puhelimitse ilmoittaminaan aukioloaikoina. Hintatietoja koskevat tarkemmat vaatimukset esitetään sääntökirjan palvelukohtaisessa osassa.

* + 1. Henkilökunta

Asiakkaalla on oikeus saada palvelua suomen kielellä. Palveluntuottajan tulee ilmoittaa millä muilla kielillä kuin suomella palvelu voidaan tuottaa.

Palveluntuottaja sitoutuu huolehtimaan siitä, että palveluntuottaja taikka sen johtohenkilö tai edustus-, päätös- tai valvontavaltaa käyttävä henkilö ei ole syyllistynyt rikosrekisteristä ilmenevällä lainvoimaisella tuomiolla laissa julkisista hankinnoista 53 §:ssä mainittuun rikokseen tai tekoon tai sanotun lain 54 §:n mukaiseen laiminlyöntiin.

Hyväksytyllä palveluntuottajalla on oikeus osoittaa palvelusta vastaava henkilö. Henkilökuntaa koskevat tarkemmat vaatimukset esitetään sääntökirjan palvelukohtaisessa osassa.

* + 1. Asiakastyytyväisyys ja asiakaspalaute

Kunta seuraa asiakastyytyväisyyttä asiakastyytyväisyyskyselyillä. Palveluntuottaja sitoutuu toimimaan siten, että asiakastyytyväisyys on hyvä.

* + 1. Tiedonanto kunnalle

Palveluntuottajan tulee informoida Pohjois-Savon (PSSHP) sairaanhoitopiiriä asiakkaiden tekemistä reklamaatioista ja korvausvaatimuksista, reklamaatioihin johtaneista syistä ja niiden johdosta tehdyistä toimenpiteistä. Näistä palveluntuottajan tulee välittömästi ilmoittaa kirjallisesti PSSHP:n Apuvälinekeskukseen:

Postiosoite:

Pohjois-Savon sairaanhoitopiirin kuntayhtymä

Apuvälinesuunnittelija/ Apuvälinekeskus

PL 100 70029 KYS

Palveluntuottajan tulee raportoida PSSHP:lle palvelusetelillä tuotettua hoitoa koskevista julkisoikeudellisista valituksista, kanteluista ja hoitovahinkoilmoituksista samoin kuin kaikkia edellä mainittuja koskevista ratkaisuista.

* + 1. Laadunvalvonta ja yhteistyö

Palveluntuottaja sitoutuu toimimaan laadukkaaseen käytäntöön perustuvien tutkimus- ja hoitomenetelmien mukaisesti sekä hyvässä yhteisymmärryksessä asiakkaan kanssa. Palveluntuottajan tulee tarvittaessa informoida PSSHP:tä tarjoamiensa palvelujen laadunvalvonnasta sekä palveluihin liittyvästä potilasturvallisuudesta.

Palveluntuottaja ylläpitää ajantasaiset tietonsa palveluseteliportaalissa, www.palse.fi.

* + 1. Potilasasiakirjat

Palveluntuottajan tulee noudattaa huolellisuutta tietojen käsittelyssä ja esimerkiksi huolehtia siitä, että salassa pidettäviä tietoja käsitellään oikein. Palveluntuottajan tulee käsitellä asiakirjoja siten kuin henkilötietolaissa (523/1999) sekä muussa lainsäädännössä säädetään. PSSHP on palvelusetelillä järjestettävässä palvelussa syntyvien potilas- ja asiakasasiakirjojen henkilötietolaissa tarkoitettu rekisterinpitäjä.

Palveluntuottajan tulee potilas- ja asiakasasiakirjoja käsitellessään noudattaa, mitä PSSHP:n /kuntien/kuntayhtymien asiakirjojen käsittelystä säädetään (laki viranomaisten toiminnan julkisuudesta 621/1999). Palvelujentuottajan tulee laatia asiakas- ja potilastietoja sisältävät asiakirjat henkilötietolain edellyttämällä tavalla vastaavasti kuin omassa toiminnassaan. Omalla toiminnalla tarkoitetaan PSSHP:n /kuntien/kuntayhtymien omaa palvelutuotantoa. Palveluntuottajan tulee pitää palveluseteliasiakkaiden tiedoista henkilötietolain mukaista asiakasrekisteriä kuten muidenkin asiakkaidensa tiedoista. Arkaluonteisia tietoja ei tule säilyttää.

* + 1. Markkinointi

Palveluntuottajan markkinoinnin on oltava asiallista, luotettavaa ja hyvän tavan mukaista. Ylisanoja tai vertailumuotoja ei saa käyttää. Markkinoinnilla ei tule luoda tarpeetonta lymfaterapian kysyntää.

Ilmoituksen tulee sisältää tiedot vastaanottopaikasta, -ajasta ja ajanvarausmahdollisuudesta. Hinnoista ilmoittamisen tulee tapahtua vertailukelpoisella tavalla siten, että palveluseteliä käyttävä asiakas voi vaivatta päätellä palvelun kokonaishinnan ja sen osuuden, joka jää hänen maksettavakseen.

Palvelun tuottaja päivittää tietonsa Pohjois-Savon sairaanhoitopiirin palveluseteliportaaliin.

* + 1. Lainsäädäntö

Palveluntuottajan on noudatettava kaikkia palveluntuottajaa ja sen toimintaa koskevaa lainsäädäntöä ja viranomaismääräyksiä ja ohjeita. Palveluntuottaja sitoutuu noudattamaan voimassa olevaa työsopimuslainsäädäntöä ja alan työehtosopimuksia. Palveluun sovelletaan Suomen lainsäädäntöä.

Palvelusetelisitoumukseen tai -sopimukseen sovelletaan Suomen lainsäädäntöä ja erityisesti seuraavia lakeja:

• laki sosiaali- ja terveydenhuollon palvelusetelistä (569/2009)

• terveydenhuoltolaki (1326/2010)

• laki yksityisestä terveydenhuollosta (152/1990)

• laki potilaan asemasta ja oikeuksista (785/1992)

• potilasvahinkolaki (585/1986)

• laki terveydenhuollon ammattihenkilöistä (559/1994)

• laki terveydenhuollon laitteista ja tarvikkeista (629/2010)

• laki sosiaali- ja terveydenhuollon asiakastietojen sähköisestä käsittelystä (159/2007)

• laki viranomaisten toiminnan julkisuudesta (621/1999)

• henkilötietolaki (523/1999) ja henkilötietojen käsittelyä koskevat säädökset

• kuluttajansuojalaki (38/1978).

* + 1. Terapiakäyntien tiedot ja terapiapalaute

Kertaluontoisissa tai määrätyn ajan kestävissä, useamman hoitokerran sisältävissä hoidoissa palveluntuottaja sitoutuu toimittamaan potilaan hoitokäynnin tiedot kunnalle kahden viikon kuluessa hoitokäynnistä tai hoitokäyntien päättymisestä. Pitkissä hoitojaksoissa laskutus voidaan tehdä kuukausittain, jolloin laskuun liitetään käyntitiedot maksun perusteeksi. Käyntitietojen tulee olla kunnan käytettävissä, ennen kuin palveluntuottajalle maksetaan palvelusetelin toimenpiteiden mukainen osuus tehdyistä toimenpiteistä. Terapiapalvelun sisältö määritellään tarkemmin palvelukohtaisessa osiossa kunkin terapian kohdalla erikseen. Palvelukohtaisessa osiossa määritellään myös terapiapalautteen sisältö kunkin terapian kohdalla erikseen.

* + 1. PSSHP:n/kunnan asettamat muut vaatimukset

Palveluntuottaja sitoutuu noudattamaan PSSHP:n/kunnan kussakin yksittäistapauksessa mahdollisesti asettamia muita vaatimuksia. PSSHP/kunta voi kussakin yksittäistapauksessa asettaa palvelua tuottavalle yksikölle edellä mainittujen edellytysten lisäksi myös muita vaatimuksia. Tämän säännöksen tarkoituksena on antaa PSSHP:lle/kunnalle joustavat mahdollisuudet huomioida esimerkiksi tietyn asiakasryhmän erityistarpeet. PSSHP/kunta voi vaatia, että palveluntuottaja ylittää tietyt minimiedellytykset esimerkiksi resurssiensa puolesta, mutta tällaista ehtoa ei saa muotoilla tiettyä palveluntuottajaa suosivaan ja toisia syrjivään muotoon.

* + 1. Hyväksymisen peruuttaminen

PSSHP:llä on oikeus peruuttaa palveluntuottajan hyväksyminen ja poistaa palveluntuottajan nimi hyväksyttyjen palveluntuottajien listasta välittömästi ilman irtisanomisaikaa, mikäli:

* hyviä hoito- ja palvelukäytäntöjä ei noudateta
* palveluntuottaja ei noudata PSSHP:n kirjallisesta kehotuksesta huolimatta sääntökirjan ehtoja
* palveluntuottaja on tullut maksukyvyttömäksi, ei ole kyennyt hoitamaan laskujaan eräpäivään mennessä
* on aloittanut akordimenettelyn, on asetettu selvitystilaan tai on välittömässä vaarassa tulla asetetuksi selvitystilaan tai palveluntuottaja tai joku sen johtoon kuuluva henkilö on tuomittu syyllisenä elinkeinotoimintaan liittyvässä rikoksessa.

	1. PSSHP:n velvoitteet

PSSHP:n on pidettävä luetteloa hyväksymistään palvelujentuottajista. Tiedot palvelujentuottajista, näiden tuottamista palveluista ja niiden hinnoista tulee olla julkisesti saatavilla internetissä ja muulla soveltuvalla tavalla.

PSSHP:n/ kunnan on selvitettävä asiakkaalle tämän asema palveluseteliä käytettäessä, palvelusetelin arvo, palvelun tuottajien hinnat, omavastuuosuuden määräytymisen perusteet ja arvioitu suuruus.

PSSHP:n tulee peruuttaa palvelujentuottajan hyväksyminen ja poistaa palvelujentuottaja luettelosta, jos hyväksymiselle asetetut edellytykset eivät enää täyty tai palvelujentuottaja pyytää hyväksymisen peruuttamista.

PSSHP:lla on lisäksi velvollisuus valvoa hyväksymiensä palvelujentuottajien palvelujen laatua hyväksymismenettelyn lisäksi myös palvelujen tuottamisen yhteydessä. PSSHP:n tulee täten varmistaa, että palvelujentuottajat täyttävät toiminnalle asetetut vähimmäisedellytykset. Hyväksymiselle asetettujen edellytysten täyttymistä, tuotteiden ja palvelun laatua sekä asiakastyytyväisyyttä seurataan asiakastyytyväisyyskyselyillä ja

mahdollisilla tarkastuskäynneillä.

PSSHP valitsee palvelusetelijärjestelmän piiriin kuuluvat palveluntuottajat palvelusetelilain edellyttämällä tavalla. PSSHP:n tulee ottaa palveluntuottajan valintaa koskeva asia käsittelyyn yhden (1) kuukauden kuluessa palveluntuottajan ilmoittautumisesta ja tehtävä päätös palveluntuottajan hyväksymisestä tai hylkäämisestä kolmen (3) kuukauden kuluessa ilmoittautumisesta.

PSSHP koordinoi palvelusetelillä hankittavia lääkinnällisen kuntoutuksen terapiapalveluja alueellaan.

* 1. Verotus

Palveluseteli on saajalleen veroton etuus. Verottomuus edellyttää, että palveluseteli

• luovutetaan selkeästi määriteltyihin palveluihin

• on henkilökohtainen eikä siirrettävissä toiselle henkilölle

• ei ole suoraan asiakkaalle maksettavaa rahaa, jonka käytön hän itse määrittelee

Palveluseteliä käytettäessä asiakkaan omavastuu ei oikeuta kotitalousvähennykseen tuloverotuksessa.

Arvonlisäverolain 34 §:n mukaan veroa ei suoriteta terveyden- ja sairaanhoitopalvelun myynnistä. Terveyden ja sairaanhoitopalvelulla tarkoitetaan ihmisen terveydentilan sekä toiminta- ja työkyvyn määrittämiseksi taikka terveyden sekä toiminta- ja työkyvyn palauttamiseksi tai ylläpitämiseksi tehtäviä toimenpiteitä, jos kysymyksessä on:

• valtion tai kunnan ylläpitämässä terveydenhuollon toimintayksikössä annettava hoito taikka yksityisestä terveydenhuollosta annetussa laissa tarkoitettu hoito tai

• sellaisen terveydenhuollon ammattihenkilön antama hoito, joka harjoittaa toimintaansa lakiin perustuvan oikeuden nojalla tai joka on lain nojalla rekisteröity.

* 1. Matkakustannukset ja omavastuuosuus

Asiakkaalla ei ole oikeutta saada sairausvakuutuslain mukaista korvausta omavastuu-osuuteen. Matkakustannuksista asiakas voi kuitenkin saada korvausta siten kuin sairausvakuutuslaissa säädetään.

* 1. Valvonta ja sääntökirjan muuttaminen

PSSHP on palvelusetelilain nojalla velvollinen valvomaan hyväksymiensä yksityisten palveluntuottajien tuottamien palvelujen tasoa ja poistamaan palveluntuottaja hyväksyttyjen palveluntuottajien joukosta, mikäli sääntökirjan määräyksiä ei noudateta. Asiakkaan käyttäessä palveluseteliä PSSHP ei ole sopimussuhteessa yksityiseen palveluntuottajaan. Palveluntuottaja sitoutuu noudattamaan sääntökirjan ehtoja.

PSSHP ja palveluntuottaja asettavat nimeltä tai asemaltaan henkilön tai henkilöt, jotka toimivat yhteyshenkilöinä ja vastuuhenkilöinä sääntökirjan toteuttamisessa ja ilmoitusten vastaanottajina. PSSHP:n yhteyshenkilöinä palvelusetelitoiminnassa toimii apuvälinesuunnittelija.

PSSHP:llä on oikeus tehdä muutoksia tämän sääntökirjan ja sen liitteiden sisältämiin määräyksiin. PSSHP ilmoittaa muutoksista palveluntuottajalle kirjallisesti välittömästi päätöksen tekemisen jälkeen. Mikäli palveluntuottaja ei halua tulla sidotuksi muuttuneisiin sääntöihin, tulee sen päivittää tietonsa Palse-portaalissa ([www.palse.fi](http://www.palse.fi) ) kuudenkymmenen (60) päivän kuluessa muutosilmoituksen lähettämisestä. Mikäli Palveluntuottaja ei täydennä tietojaan kuudenkymmenen (60) päivän kuluessa Palse-portaaliin, poistetaan palveluntuottaja palveluntuottajarekisteristä.

Tämä sääntökirja on voimassa toistaiseksi.

1. Palvelukohtainen osa
	1. Palvelusetelijärjestelmän piiriin kuuluvat asiakkaat ja potilaat

Palveluseteli lääkinnällisen kuntoutuksen hankkimiseksi voidaan luovuttaa asiakkaille, joiden toimintakyky on heikentynyt sairauden tai muun vastaavan syyn takia.

* 1. Palvelusetelillä tuotettava palvelu

Palveluntuottajan tulee olla tavoitettavissa puhelimitse, internet – sivuillaan tai muulla tavoin ilmoittaminaan aukioloaikoina. Asiakkaan on päästävä palveluun neljäntoista (14) päivän kuluessa yhteydenotosta.

Palveluseteli on voimassa vuoden (12 kk) sen myöntämispäivästä lukien, johon mennessä asiakkaan tulee tehdä sopimus lääkinnällisen kuntoutuksen palvelusta palveluntuottajan kanssa.

Palveluntuottaja ylläpitää palvelujensa kuvauksia ja hintatietoja PSSHP:n palveluseteliportaalissa.

* 1. Palveluntuottajan toimitiloja koskevat vaatimukset

Lääkinnällinen kuntoutus tapahtuu palveluntuottajan tiloissa, jotka edellytetään olevan asianmukaisia. Palveluntuottajan on huolehdittava tilojen turvallisuudesta ja siisteydestä. PSSHP voi tarvittaessa tarkistaa palveluntuottajan asiakaspalvelutilat.

Asiakaspalvelun edellytetään tapahtuvan rauhallisessa, näkösuojatussa ja äänieristetyssä hoitotilassa. Muut toimitiloja koskevat tarkennukset esitetään sääntökirjan erityisosassa.

Palvelu voidaan tuottaa myös kotikäyntinä asiakkaan suostumuksella. Kotikäyntinä tuotetussa palvelussa, palveluntuottaja huolehtii potilasturvallisuudesta ja varmistaa asiakkaalta, että lymfaterapia voidaan toteuttaa kotona.

* 1. Palveluntuottajan henkilökunnan pätevyysvaatimukset
		1. Lymfaterapia

Lymfaterapiaa antavan henkilön tulee olla fysioterapeutin, kuntohoitajan, lääkintävoimistelijan, sairaanhoitajan tai toimintaterapeutin koulutuksen saanut henkilö, jolle Valvira on myöntänyt ammatinharjoittamisoikeuden ja joka on suorittanut hyväksytyn lymfaterapiakoulutuksen. Hyväksyttyjä koulutuksia tarjoavat Suomen Fysioterapia ja kuntoutusyrittäjät FYSI ry yhteistyössä Feldberg-klinikan kanssa Suomen Lymfahoito ry Lymfterapi i

Finland rf ja Vodder Instituutti.

Lymfahoidosta vastaava henkilö säilyy samana asiakkaan palvelujakson ajan, ellei asiasta erikseen asiakkaan kanssa muuta sovita. Henkilön voi korvata saman pätevyyden omaava kollega loma-aikoina, sairastuessa ja koulutuksessa ollessa. Lisäksi palveluntuottaja sitoutuu kuvaamaan PSSHP:lle, miten sen henkilöstö ylläpitää ammattitaitoaan.

* 1. Tuotteita ja palvelua koskevat sisältövaatimukset
		1. Lymfaterapia

*”Tavallisesti turvotus aiheutuu joko imuteiden tai alaraajojen laskimoiden vajaatoiminnasta. Imuteiden vajaatoiminnasta aiheutuva krooninen turvotuksen taustalla voi olla leikka-usten, sädehoidon, vammojen tai infektioiden jälkitila. Harvoin taustalla on lymfateiden synnynnäinen rakenteellinen ongelma. Ylipaino voi osaltaan heikentää lymfateiden toi-mintaa ja aiheuttaa turvotusta. Mikäli turvotus alentaa merkittävästi työ- ja toimintakyky tulee yksilöllisen arvioinnin pohjalta toteutettavaksi turvotuksen hoito lääkinnällisenä kun-toutuksena.*

*Lymfaturvotuksen hoito perustuu kompressiohoitoon ja lymfaterapiaan. Riittävä komp-ressiohoito on hoidon kulmakivi. Lymfaterapia ja koneellinen painepuristushoi-to/lymhatouch/LPG soveltuvat kuuriluonteiseen ajoittaiseen käyttöön. Ne parantavat imunestekiertoa hetkellisesti ja sopivat parhaiten kompressiohoidon liitännäishoidoksi.*

*Alaraajojen laskimoiden vajaatoiminnasta aiheutuva turvotus hoidetaan ensisijaisesti mi-toitetuilla hoitosukilla, jotka puristamalla estävät pinnallisten laskimoiden laajenemista ja tehostavat lihasten avulla tapahtuvaa nesteen pumppaamista alaraajoista. Lymfaterapi-asta on erittäin vähäistä näyttöä laskimoperäisen turvotuksen hoidossa ja lymfaterapia voi tulla kyseeseen vain hyvin poikkeuksellisissa tilanteissa yleensä omakustanteisena hoitona henkilön niin halutessa ja ainoastaan kompressiohoidon tukena.*

*Turvotuksen hoidossa keskeistä on motivoida henkilö kompressiohoitoon sekä ohjata ai-na kohoasentohoito ja lihasten aktivaatio turvotuksen vähentämiseksi. Tämä voi toteutua lääkärin, hoitajan tai fysioterapeutin vastaanotolla.” ( Lääkinnällisen kuntoutuksen terapiakäytännöt Pohjois-Savon sairaanhoitopiirin alueella 2015, PSSHP, ohjerekisteri)*

Lymfaterapia toteutetaan palveluntuottajan tiloissa. Asiakkaan suostumuksella voidaan lymfaterapia toteuttaa kotikäyntinä.

Manuaalisen lymfaterapian tukena voidaan käyttää painepuristushoito/lymhatouch/LPG koneellisia hoitoja.

Lymfaterapia toteutetaan potilasta hoitavan yksikön antamien ohjeiden mukaan.

Lymfaterapiassa noudatetaan alueella sovittuja toimintakäytäntöjä.

Lymfaterapeutti arvioi ja mittaa potilaan turvotuksen sekä sen vaikutuksen toimintakykyyn. Raajan ympärysmitta mitataan mittanauhalla 4 cm:n välein. Mittaus voidaan suorittaa myös volumetrisesti tai validoidulla optoelektronisella mittarilla eli perometrilla. **Alku- ja väli- ja loppumittaukset kirjataan Palse-portaalin palauteosioon**.

Lymfaterapeutti ohjaa potilasta harjoittelemaan itsenäisesti turvotuksen vähentämiseksi sekä liikkumis- ja toimintakyvyn edistämiseksi. Jokaisen lymfaterapiakerran päätteeksi terapeutti huolehtii hoidetun raajan kompressiosidonnasta ja sen ohjauksesta potilaalle.
Sidontatarvikkeet kuuluvat lymfaterapian hintaan.

Lymfaterapian palveluun sisältyy tarvittaessa kompressiotuotteiden arviointiin ja tilaamiseen liittyvä mittaus, tilaus ja kompressiotuotteen luovuttaminen asiakkaalle. Kompressiotuotteeseen tarvitaan erillinen maksusitoumus palvelusetelin luovuttaneelta kunnalta/kuntayhtymältä. Kompressiotuotteen mittaus voidaan tehdä yhteistyössä kompressiotuotteita valmistavan/myyvän palveluntuottajan kanssa. **Kompressiotuote hankitaan aina erillisellä maksusitoumuksella, jonka asiakas saa kunnalta/kuntayhtymältä. Maksusitoumus tulee olla ennen kompressiotuotteen tilaamista.**

Lymfaterapiajakson päättyessä lymfaterapeutti arvioi lymfakierron aiheuttamaa turvotusta, toimintakykyä ja lymfaterapian tuloksellisuutta samoilla menetelmillä ja mittareilla kuin terapian alku- ja välivaiheessa. . Palveluntuottaja laatii palautteen hoidosta ja kuntoutuksesta Palse portaaliin kuntoutuksen päätyttyä

* 1. Asiakkaan ostamat lisäpalvelut

Palveluseteli on henkilökohtainen, ja sitä voi käyttää vain palvelusetelissä määritellyn tuotteen / palvelun hankkimiseen. Asiakas maksaa itse ne tuotteet / palvelut, jotka eivät kuulu palvelusetelipalveluun. Mikäli palvelusetelin arvo ei kata tuotteen / palvelun koko hintaa, asiakas maksaa itse palvelusetelin arvon ylittävän osuuden.

* 1. Palautteen toimittaminen

Palveluntuottajan on toimitettava palaute Palse portaalin kautta

Palautteissa tulee ilmetä kunkin potilaan seuraavat tiedot:

* potilaan nimi ja henkilötunnus
* osoite
* terapiajakson aloituspäivä
* terapiajakson lopetuspäivä
* terapian kesto.
* tehdyt toimenpiteet
* mittaustulokset: raajan ympärysmitta mitataan mittanauhalla 4 cm:n välein. Mittaus voidaan suorittaa myös volumetrisesti tai validoidulla optoelektronisella mittarilla eli perometrilla.
* terapian vaikutus asiakkaan toimintakykyyn
* kuvaus asiakkaan motivoitumisesta itsehoitoon ja kompressiotuotteiden käyttöön.

Lyhyissä terapiajaksoissa 5 – 15 kertaan Palse-portaaliin kirjataan alku- ja loppumittaukset, pidemmissä terapiajaksoissa tehdään mittaukset ja arvioi myös puolessa välissä terapiajaksoa.

* 1. Vastuu virhetilanteista

Palveluntuottaja vastaa terapiapalveluun liittyvistä virhetilanteista suoraan asiakkaalle.

* 1. Palvelusetelin luovuttajan riippumattomuus

PSSHP:n / kunnan puolesta palvelusetelin luovuttamisesta päättänyt henkilö ei voi olla työ-, toimeksianto- tai virkasuhteessa palvelusetelipalveluita tuottavalla palveluntuottajalla. Palvelusetelin luovuttaneella henkilöllä ei myöskään saa olla omistusta, eikä hän saa käyttää merkittävää päätösvaltaa palveluntuottajassa tai palveluntuottajan kanssa samaan konserniin kuuluvassa yhteisössä.

* 1. Kunnan antamat tiedot palveluntuottajalle

Lääkinnällisen kuntoutuksen hankkimista varten tarvittavat tiedot ovat palvelusetelissä, jonka asiakas toimittaa valitsemalleen palveluntuottajalle saatuaan palvelusetelin.

* 1. Palveluiden sallittu hinnoittelu
		1. Lymfaterapia

Palveluntuottajaksi hakiessaan palveluntuottaja ilmoittaa palvelunsa hinnan Palse - portaalissa, joka on linkitettty PSSHP:n internet-sivuille. Palveluntuottajan on ilmoitettava hinnaston hinnat siten,

**Palveluseteli 60 minuuttia manuaalista lymfaterapiaa aikuisille 48€**

**Palveluseteli 90 minuuttia manuaalista lymfaterapiaa aikuisille 72€**

Palvelusetelin arvolla tarkoitetaan PSSHP:n/kunnan maksamaa osuutta

Muita kustannuksia palveluseteliin ei hyväksytä.

Palveluseteli on tasasuuruinen eli palveluseteli on kaikille asiakkaille samansuuruinen. Asiakkaan tulot eivät vaikuta tasasuuruisen palvelusetelin arvoon.

* 1. Palvelusetelin hinnan tarkistus

Palveluntuottaja voi tarkistaa hintojaan korkeintaan kerran kalenterivuodessa. Hinnankorotus voidaan tehdä aikaisintaan yhden (1) vuoden kuluttua palvelusetelituottajaksi hyväksymisestä. Tämän jälkeen hinnankorotus voidaan tehdä aikaisintaan yhden (1) vuoden kuluttua hinnankorotuksen voimaantulosta.

PSSHP ilmoittaa palveluntuottajille ajankohdan, jolloin hinnan muutokset ovat mahdollista tehdä Palse –portaaliin. Hinnankorotukset tulevat voimaan kolmen (3) kuukauden kuluttua hinnanmuutoksesta Palse-portaaliin. Hinnanmuutokset tulee kirjata PSSHP ilmoittamana ajankohtana, muuna aikana niitä ei voi tehdä. Muulla tavoin tehdyt hinnankorotukset ovat mitättömiä. PSSHP ei voi periä palvelusetelin käyttäjältä asiakasmaksua

Asiakkaalla ei ole oikeutta saada sairausvakuutuslain mukaista korvausta omavastuuosuuteen. Matkakustannuksista voi kuitenkin saada korvausta siten kuin sairausvakuutuslaissa säädetään. Palvelusetelipalvelu ei oikeuta kotitalousvähennykseen.

* 1. Laskutus

Palvelusetelillä PSSHP sitoutuu maksamaan yksityisen palveluntuottajan antamasta lymfaterapiasta palvelusetelin arvoa vastaavan korvauksen. Jos asiakkaan ja palvelujentuottajan sopima hinta tuotteesta / palvelusta on pienempi kuin palvelusetelin arvo, PSSHP on velvollinen suorittamaan palvelujentuottajalle enintään asiakkaan ja palvelujentuottajan sopiman hinnan.

Pohjois-Savon sairaanhoitopiirin verkkolaskuosoitteet:

ovt-tunnus: 003701714953
välittäjä: Itella Information Oy 003710948874

Nordea Pankki IBAN FI5715893000015306 SWIFT NDEAFIHH

Danske Pankki IBAN FI3180001000849795 SWIFT DABAFIHH

Op-Pohjola Pankki IBAN FI8956000520026868 SWIFT OKOYFIHH

tai
Pohjois-Savon sairaanhoitopiirin kuntayhtymä

PL 900

70029 KYS

Maksuehto on 21 pv netto laskun saapumisesta. Toimitus- ja laskutuslisiä ei hyväksytä.

Viivästyskorko on voimassaolevan korkolain mukainen. Lasku on toimitettava viimeistään kaksi (2) kuukautta terapian päättymisen jälkeen.

PSSHP:n ja kuntien laskutusosoitteet näkyvät palvelusetelissä

* 1. Muut palvelun tuottajalle asetetut vaatimukset

Palveluntuottaja on velvollinen ilmoittamaan PSSHP:lle, mikäli tuotteiden toimittamiseen / palvelun tuottamiseen ilmaantuu pidempiaikainen keskeytys tai este sekä mikäli yhteystiedoissa tai palvelua tuottavassa henkilökunnassa tapahtuu muutoksia.

* 1. Ohje palveluntuottajaksi hakeutumiseen

Hakuaika palvelusetelituottajaksi on jatkuva. Järjestelmä on toistaiseksi voimassaoleva. Uudet hakemukset otetaan käsittelyyn yhden (1) kuukauden kuluessa hakemuksen saapumisesta. Päätös palveluntuottajan hyväksymisestä / hylkäämisestä tehdään kolmen(3) kuukauden kuluessa ilmoittautumisesta. Päätöksestä lähetetään palveluntuottajalle ilmoitus.

Erillistä sopimusta ei laadita. Palvelusetelituottajaksi hyväksytään kaikki palveluntuottajat, jotka täyttävät kaikki lääkinnällisen kuntoutuksen sääntökirjassa palveluntuottajalle esitetyt vaatimukset. Hyväksyttyjen palveluntuottajien tiedot (yrityksen yhteystiedot, toimitiloja koskevat tiedot ja hintatiedot) julkaistaan Palse-portaalissa sekä PSSHP:n Apuvälinekeskuksen internet-sivuilta on linkki Palsa-portaaliin. Ilmoitus hakijan hyväksymisestä / hylkäämisestä tehdään kirjallisesti ja toimitetaan hakijalle sähköisesti hakijan hakemuksessa ilmoittamaan sähköpostiosoitteeseen.

HAKEMUKSEN TOIMITTAMINEN

Hakemus tehdään Palse-portaaliin. Portaaliin tulee palveluntuottajan rekisteröityä osoitteessa [www.palse.fi](http://www.palse.fi) ja täyttää siellä vaaditut tiedot sekä vahvistaa, jolloin hakemus lähtee sähköisesti.

Vahvistamisen jälkeen hakemuslomake tulostetaan, allekirjoitetaan ja palautetaan kirjallisesti Kuopion yliopistollisen sairaalan apuvälinekeskukseen. Hakemus voidaan hyväksyä vasta kirjallisen hakemuksen käsittelyn jälkeen.

Hakemuslomakkeen palautustiedot

Kuopion yliopistollinen sairaala
Apuvälinekeskus/ Palse

PL 100
70029 KYS